ຄົນ ຢູໂຣບ ສ່ວນຫຼາຍ ຢາກຫ້າມການຍົກຍ້າຍ ຖິ່ນຖານຂອງຊາວ ມຸສລິມ
ພວກເຮົາຈະບໍ່ສາມາດຮັບປະກັນໄດ້ວ່າ ມັນຈະມີບາງຢ່າງຄືການແຈກຢາຍຜູ້ຍົກຍ້າຍຖິ່ນຖານ ຢ່າງສະໝໍ່າສະ ເໝີໃນທົ່ວ ຢູໂຣບ.
ຄວາມໂມໂຫໃນ ຢູໂຣບ ກ່ຽວກັບ ດຳລັດບໍລິຫານຫ້າມຄົນເຂົ້າເມືອງຂອງປະທານາທິບໍດີ ສະຫະລັດ ທ່ານ ດໍໂນລ ທຣຳ ສຳລັບປະຊາຊົນຈາກ 7 ປະເທດທີ່ເປັນມຸສລິມສ່ວນໃຫຍ່ ໄດ້ຄອບງຳສຳລັບມາດຕະການດັ່ງ ກ່າວ ໃນ ຢູໂຣບ, ອີງຕາມການສຳຫຼວດຄວາມຄິດເຫັນໂດຍສະຖາບັນນະໂຍບາຍ Chatham House ໃນນະຄອນຫຼວງ ລອນດອນ ປະເທດ ອັງກິດ ນັກຂ່າວ Henry Ridgwell ລາຍງານມາຈາກ ເມືອງ Dresden ປະເທດ ເຢຍຣະມັນ ວ່າການສຳຫຼວດ ຄວາມຄິດເຫັນດັ່ງກ່າວ ໄດ້ລະບຸໃຫ້ເຫັນ ເຖິງການສະໜັບສະໜູນສຳລັບ ການຍຸຕິຄົນ ເຂົ້າເມືອງ ຊາວມຸສລິມ ໂດຍມີລະດັບສະເລ່ຍ 55 ເປີເຊັນໃນທົ່ວ 10 ປະເທດ ຢູໂຣບ ຊຶ່ງ ພຸດທະສອນ ຈະນຳລາຍລະອຽດມາສະເໜີທ່ານ ທ້າວ Bilal Al Nasir ແມ່ນໜຶ່ງໃນພວກຜູ້ຂໍລີ້ໄພ 1 ລ້ານ 1 ແສນຄົນ ຜູ້ທີ່ໄດ້ເດີນທາງໄປ ປະເທດ ເຢຍຣະມັນ ໃນປີ 2015, ຫຼັງຈາກຫຼົບໜີຈາກນະຄອນຫຼວງ ດາມາສກັສ ເມື່ອ ເຮືອນຂອງ ລາວຖືກຖິ້ມລະເບີດໃສ່ ຊຶ່ງສະເກັດລະເບີດຍັງຝັງຢູ່ໃນຫົວຂອງລາວ ທ້າວ Bilal Al Nasir ອົບພະຍົບ ຊີເຣຍ ກ່າວວ່າ ໃນຂະນະທີ່ລາວກຳລັງລໍຖ້າການຜ່າຕັດຢູ່ນັ້ນ, ທ້າວ Bilal ໄດ້ຮັບການຊ່ວຍເຫຼືອຈາກກຸ່ມ ການ ກຸສົນເພື່ອຫາວຽກງານເຮັດ ທ່ານ Ronny Frenzel ຈາກກຸ່ມປະສານງານອົບພະຍົບ KS24 ກ່າວວ່າ ເມືອງ Dresden ປາກົດວ່າ ບໍ່ຍິນດີກັບການປັບຕົວເຂົ້າກັນດັ່ງກ່າວ ມັນແມ່ນບ້ານເກີດ ຂອງ ການເຄື່ອນໄຫວ PEGIDA, ເປັນຊາວ ຢູໂຣບ ຜູ້ຮັກຊາດທີ່ຕໍ່ຕ້ານສະສາໜາໃນ ປະເທດ ຕາເວັນຕົກ ທຸກໆວັນຈັນ ພວກຜູ້ສະໜັບສະໜູນຈະເດີນຂະບວນຜ່ານຕົວ ເມືອງ ໂຄສົກແຂກ ຮັບເຊີນໃນສັບປະດານີ້ແມ່ນທ່ານ Renate Sandvoss ຈາກອົງ ການຂ່າວ Journalist Watch, ຜູ້ທີ່ອ້າງວ່າ ສື່ມວນຊົນ ເຢຍຣະມັນ ແມ່ນກຳລັງປົກ ປ້ອງບັນຫາດັ່ງກ່າວຢູ່ ທ່ານ Renate Sandvoss ກ່າວວ່າ ປະຊາຊົນ ເຢຍຣະມັນ ຫຼາຍຄົນໄດ້ເຫັນດີນຳ ໃນການສຳຫຼວດຂອງສະຖາບັນ Chatham House ນັ້ນ, ປະຊາຊົນ 53 % ກ່າວວ່າ ພວກເຂົາເຈົ້າຢາກໃຫ້ທຸກໆ ການຍົກຍ້າຍຖິ່ນຖານ ຈາກບັນດາປະເທດ ມຸສລິມ ຖືກໂຈະໄວ້ ນັກຂ່າວ ວີໂອເອ Henry Ridgwell ກ່າວວ່າ ໃນເວລາທີ່ຂະບວນການນີ້ໄດ້ເກີດຂຶ້ນ ຫຼາຍກວ່າ ສອງປີທີ່ຜ່ານມາ, ພວກຜູ້ກໍ່ຕັ້ງ ໄດ້ຫວັງວ່າ ມັນຈະຖືກແຈກຢາຍອອກໄປ ທົ່ວປະເທດ ເຢຍຣະມັນ ແລະ ກາຍອອກໄປຫາປະເທດອື່ນໆໃນ ຢູໂຣບ ແຕ່ມາຮອດ ປະຈຸບັນນີ້, ສິ່ງດັ່ງກ່າວບໍ່ໄດ້ ເປັນໄປແນວນັ້ນ ອາຈານສອນທີ່ມະຫາວິທະຍາໄລ Dresden ທ່ານ Werner Patzelt ກ່າວວ່າ ມັນມີເຫດຜົນ ທີ່ດີວ່າມັນເປັນຍ້ອນຫຍັງ ອາຈານ Werner Patzelt ກ່າວວ່າ AfD ເປັນທາງເລືອກໃໝ່ສຳລັບພັກການເມືອງ ເຢຍຣະມັນ, ມັນອາດກາຍເປັນພັກ ການເມືອງ ທີ່ໃຫຍ່ທີ່ສຸດເປັນອັນດັບສາມ ໃນການເລືອກຕັ້ງທີ່ມີກຳນົດຈັດຂຶ້ນໃນ ເດືອນກັນຍານີ້ ມັນແມ່ນ ໜຶ່ງ ໃນບັນດາພັກການເມືອງຂວາຈັດ ພັກໜຶ່ງໃນ ຢູໂຣບ ທີ່ສະໜັບສະໜູນບັນຫາ ກ່ຽວກັບ ຄົນເຂົ້າເມືອງ ທ່ານ Werner Patzelt ກ່າວວ່າ ແນວໃດກໍຕາມ, ການສຳຫຼວດຄວາມຄິດເຫັນຄັ້ງຫຼ້າສຸດໄດ້ສະແດງໃຫ້ເຫັນວ່າ ການ ສະໜັບ ສະໜູນພັກ AfD ແມ່ນກຳລັງຕົກຕ່ຳລົງ ບັນດານັກວິເຄາະກ່າວວ່າ ຄວາມບໍ່ ແນ່ນອນທົ່ວໂລກ ເບິ່ງຄືວ່າຈະເຮັດໃຫ້ບັນດາຜູ້ລົງຄະແນນສຽງຊາວ ເຢຍຣະມັນ ພິຈາ ລະນາເອົາບັນຫາຄວາມໝັ້ນຄົງທາງເສດຖະກິດ ມາກ່ອນບັນຫາຄົນເຂົ້າເມືອງ ແລະ ສິ່ງທ້າທາຍຂອງ ເຢຍຣະມັນ ກໍຈະແມ່ນເຮັດໃຫ້ພວກຜູ້ຍົກຍ້າຍຖິ່ນຖານເປັນສ່ວນ ໜຶ່ງຂອງເສດຖະກິດໃນອະນາຄົດດັ່ງກ່າວນັ້ນ